cy cy cy ceb fi cy nl en cy cy cy cy cy cy en en en en en en cy cy en cy cy cy fr es en en cy
Panorama Pen Llŷn Ionawr 9
Ychydig iawn o gyfnodau sych oedd yna yn ystod yr wythnos yma, ond yn ffodus iawn fe gadwodd y glaw draw a doedd dim niwl hyd yn oed ar odra’r Eifl i’n taith dydd Mercher. Cyfle felly i’r deg ohonom fwynhau'r golygfeydd panoramig o Benllyn.
’Roedd wyth wedi manteisio ar y bysiau i’n cludo i Drefor ac adref wedyn.
Cychwyn o bentref Trefor a chymryd y llwybrau trwy’r caeau i waelodion dwyreiniol yr Eifl. Mae’r hafn ar y llethr yma yn arwain at y bwlch rhwng yr Eifl a’r mynydd uwchben chwarel ithfaen Trefor. Doedd yna ddim digon o amser i ymweld â chopa’r Eifl na Nant Gwrtheyrn ond yr oedd y llwybr i Garreg Llam heibio i’r Bwlch yn rhoi golygfeydd o’r holl benrhyn. Lle cyfleus yma i aros am baned cyn dilyn y llwybr arfordirol i gyfeiriad eglwys Pistyll a chael cip ar fedd Rupert Davies (Maigret) wrth fynd heibio. Croesi’r ffordd wedyn ac i fynu’r ochor serth er mwyn amgylchynu Mynydd Nefyn a dod lawr y llwybr i Nefyn. Taith a gymerodd bron i bump awr a hynny yn eithaf pwyllog.
Lluniau gan Anet ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51